# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **S.C.RAFFLES ENERGY S.R.L. BUCURESTI**, cu sediul în Str. MAIOR GHE SONTU, Nr. 6, Bucureşti - Sectorul 1, Judetul Bucureşti, , înregistrată la APM Suceava cu nr. 3426/22.04.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul **Conducta de aductiune sonda 1 Ruda** propus a fi amplasat în extravilanul comunei Musenita, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, pct.3, lit. b;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) proiectul nu intra sub incidenta art. 28 din Ordonanta de urgent nr. 57/2009 privind regimul ariilor protejate, conservarea habitatelor natural, a florei si faunei salbatice, cu modificarile si completarile ulterioare;

Proiectul consta in montarea subterana a unei conducte de aductiune a gazului de la sonda 1 Ruda la grupul de sonde Bilca III-1. Punctul de plecare: cap eruptie sonda 1 Ruda, punct de destinatie: cap de eruptive sonda 1 Climauti, in conducta de aductiune a acesteia.. Lungimea conductei proiectata este de cca. 935m, culoar de lucru cca. 10m.

Suprafata totala afectata de lucrari este de 9350 mp, teren situat in extravilanul satelor Bainet si Vicsani pentru ocuparea temporara exista acordul de principiu al proprietarilor.

Traseul conductei traverseaza terenuri agricole, conducta va fi amplasata subteran , sub cota de inghet si nu intalneste cursuri de ape.

Conducta proiectata se va realiza din ţeavă pentru conducte destinate fluidelor combustibile conform SR EN ISO 3183, diametrul conductei este de 3”, preizolata cu polietilena extrudata, în conformitate cu normativele în vigoare

Circuitul gazelor este în sistem închis. Ca măsuri suplimentare de protecţia mediului s-au luat următoarele măsuri:

-conductele sunt confecţionate din oţel carbon rezistent la coroziune şi presiune;

-grosimile de perete ale conductelor sau calculat cu un coeficient de siguranţă prin care s-a ţinut cont de efectul de coroziune al gazelor;

-componentele instalaţiei vor fi supuse la probe de presiune pentru depistarea eventualelor defecte, care vor fi remediate după care probele vor fi repetate.

Pentru realizarea investiţiei proiectate nu este necesară alimentarea cu apă curentă si nu este necesar consum de apă industrială. Apa potabilă necesară consumului operatorilor din grup este asigurată prin instalaţii cu recipiente interschimbabile.

Procesul de transport al gazelor prin conductă nu prezintă pericol de poluare deoarece instalaţia proiectată va fi supusă probelor de etanşeitate şi hidraulice de rezistenţă şi regim conform normelor în vigoare.

La terminarea lucrărilor amplasamentul este degajat de materiale şi deşeuri şi se trece la reconstrucţia ecologică prin lucrări agrotehnice specifice.După pozarea conductei în şanţ se va acoperi aceasta cu sol în ordine inversă săpării, prin compactare cu maiul, urmând ca stratul vegetal să revină în poziţia de început redându-se în circuitul agricol toată suprafaţa afectată de lucrare.

Suprafeţele de teren ocupate temporar pentru montajul conductelor sunt redate deţinătorilor de teren la starea iniţială, respectând orografia zonei atât cantitativ, cât şi calitativ, la clasa de calitate avută iniţial.

Condiţiile de realizare a proiectului:

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 3/2.04.2015 emis de Primăria comunei Musenita.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) să furnizeze datele şi infiomaţiile cerute de autorizăţile competente de protecţia mediului

i) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

k)**. La finalizarea investiţiei titularul are obligaţia de a solicita emiterea autorizaţiei de mediu**

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. Vasile Osean

Şef serviciu Avize, acorduri, Autorizare

Ing. Constantin Burciu

Întocmit,

Ing. Angela Ignatescu